ACTUA CULTURA 2% LES EMPRESES CULTURALS DE CATALUNYA DEMANEN QUE UN 2% DEL PRESSUPOST DE LA GENERALITAT VAGI AL DEPARTAMENT DE CULTURA. EQUIPARANTSE AMB LA MITJANA EUROPEA.ACTUALMENT ÉS DEL 0,65%
Home Noticias ACTUA CULTURA 2% LES EMPRESES CULTURALS DE CATALUNYA DEMANEN QUE UN 2% DEL PRESSUPOST DE LA GENERALITAT VAGI AL DEPARTAMENT DE CULTURA. EQUIPARANTSE AMB LA MITJANA EUROPEA.ACTUALMENT ÉS DEL 0,65%
AQUÍ VEUREU EL TEXT:
Al mes de setembre, les entitats detallades en el punt 1, veient que acabava el termini de la pròrroga pel traspàs de competències en la gestió de subvencions de l’ICEC a l’OSIC i atès que no rebíem una resposta clara i decisòria per part de la conselleria de cultura, vam decidir actuar conjuntament per evitar aquest traspàs.
A partir d’aquest moment, hem vist la força que poden tenir amb la nostra unió com a empreses culturals, i veient que tots patim la mateixa situació incomprensible de manca de recursos adequats per a la cultura així com una clara desconsideració pel valor del nostre sector cultural, però també econòmic, ens hem reunit per abastar majors reptes.
GRUP IMPULSOR. QUI SOM?
Som una taula representants d’organitzacionsculturals (editorial, de la música, l’audiovisual, les arts escèniques i les arts visuals) preocupats per la greu situació de la cultura a Catalunya.
3.- QUÈ ÉS ACTUA CULTURA?
La primera acció del programa serà la petició petició d’una dotació per Cultura digna, que s’equipari a la mitjana europea. Demanem pel departament de Cultura un 2% del total del pressupost de la Generalitat, el que significa un canvi estratègic en la consideració del valor que té la cultura.
Cada acció del programa tindrà un eslògan propi que el definirà. En aquesta primera acció és: CULTURA 2%
4.- QUÈ DEMANEM?
- Increment del pressupost de cultura de la Generalitat al 2% en aquesta legislatura
La despesa en cultura per habitant segons dades de la Generalitat és de 30 € any. A Portugal són 120€ i a Polònia 90€, a França 200€ i a Suècia 800€.
La davallada en termes absoluts del pressupost de Cultura des del 2008 fins ara ha suposat la desaparició de línies d’ajut a la promoció cultural. Línies que ajuden a l’empresa cultural privada a difondre la seva activitat i per tant a crear públics per a la cultura. També ha fet caure les dotacions de les infraestructures culturals públiques, que són una eina potent de creació de públics.
L’empresa cultural mitjana està desapareixent de Catalunya, perquè tanca o se’n va per manca de públic.
El teixit empresarial de la cultura s’està desfent, i amb ell patirà igualment el teixit creatiu.
El sector privat ha mantingut el pols cultural a base d’arriscar i invertir sense el proporcional recolzament de l’administració i ha arribat un moment en el qual no hi ha capacitat de risc de nous emprenedors culturals que es veuen abocats a desenvolupar-se amb precarietat i en règim d’auto explotació, amb una dependència excessiva de les subvencions.
En un sector tant canviant, no ens hem adaptat als canvis i això ens situa en una posició de greu desavantatge i manca de lideratge.
Estem vivint de l’existència d’espais culturals però ja no liderem els continguts
5.- COM ENS ORGANITZEM
El fet d’organitzar-nos com un un programa d’accions permet treballar conjuntament en els interessos comuns, sense interferir en les activitats concretes que cada una de les entitats per separat porti a terme en defensa dels seus interessos específics sectorials.
La gestió i representació d’ACTUA CULTURA serà realitzada per un representant de cada àmbit: arts escèniques, arts visuals, audiovisual, editorial, música. Aquest grup de 5 persones impulsarà les gestions que sempre hauran de ser consensuades per la totalitat de representants del col·lectiu.
També es decideix que per cada acció s’estableixi una persona com a portaveu d’ACTUA CULTURA per les intervencions als mitjans de comunicació. En el cas de CULTURA 2%, la portaveu s’acorda que sigui Isabel Vidal.
6.- AGENDA ACTUA CULTURA
2019 (Ja realitzat)
Reunió amb la Consellera de Cultura per exposar-li les nostres intencions que són compartides íntegrament tot i creure que no són possibles en aquest moment.
Reunions amb els diferents grups polítics parlamentaris per exposar el nostre argumentari i saber el seu posicionament envers la cultura. PSC, JuntsxCat, PP, ERC i Ciudadanos, comparteixen la necessitat de l’increment i el canvi de paradigma. En Comú Podem estan d’acord en la necessitat d’incrementar la dotació però ho veuen més d’una forma lineal ja que tots els departaments tenen problemes de dotació.
Reunió amb el vicepresident del Govern i conseller d’Economia i Hisenda. Davant la nostra petició, que quedava molt allunyada del que tenien previst en la proposta de pressupost pel 2020, ens diu que ho estudiarà i ens emplaça per una reunió al gener.
2020: AGENDA D’ACCIONS DEL PROGRAMA “ACTUA CULTURA”
BREAFING: accions de comunicació que ens permetin:
Ser realistes amb les nostres capacitats d’actuació
Ser constants en el temps: les grans notícies cremen el propi oxigen i s’apaguen amb contra notícies molt ràpidament.
Ser efectius:
A nivell Català, però també amb accions que traspassin les nostres fronteres
Que les accions generin reaccions
Calendari possible:
Trobada amb Miquel Molina: objectiu, que es comuniqui la creació del programa i la constitució del Grup Impulsor.
Dia 0: Reunió al gener amb el vicepresident.
Inici Accions Agenda 2020